नर्मदा नदी

नर्मदा चाहे नर्बदा नदी भारत में बहे वाली एगो महत्वपूर्ण नदी ह। ई बिचला भारत के राज्य मध्य प्रदेश में अमरकंटक पहाड़ से निकल के पूरूब से पच्छिम दिसा में बहे ले आ लगभग 1,312 किमी (815.2 मील) के लंबाई वाली ई नदी अंत में खंभात के खाड़ी, अरब सागर में गिरेले। नदी अपना लगभग पूरा लंबाई में एगो भ्रंश घाटी से हो के बहे ले आ एही कारन एकर बेसिन एरिया पूरूब से पच्छिम ओर पट्टी के रूप में बा आ उत्तरी आ दक्खिनी किनारे पर परबत श्रेणी खड़ा बाड़ी। परंपरागत रूप से बिंध्य परबत आ नर्मदा के उत्तर भारत आ दक्खिन भारत के बीचा के बिभाजक मानल जाला। नर्मदा के पहिला साहित्यिक उल्लेख कालीदास के रघुवंश काब्य में "रेवा" नाँव से मिले ला। एकरे साथे कई किसिम के कथा भी जुड़ल बा। भारत के हिंदू परंपरा में एह नदी के बहुत पबित्र मानल जाला। संदर्भ